ming030890/wiki-yue-high-quality huggingface dataset:
平衡球

平衡球（Ballance）係一個三維解謎冒險遊戲，由Cyparade開發，Atari發布。佢同Marble Madness比較相似：玩家控制一個球郁到目的地，兼且唔可以畀個波跌出去。平衡球嘅英文名Ballance嚟自球（ball）同埋平衡（balance）兩個單詞嘅縮合。
平衡質數

平衡質數（英文：balanced prime）系指離佢嘅上一個質數和下一個質數有相同嘅距離，因此等於呢兩個質數嘅算術平均值嘅一種質數。用代數可表示為，畀出一個質數, n表示其為第n個質數，則
例如，53系第16個質數; 第15個和第17個質數分別為47和59，兩者加起嚟為106，除以2即得53，則可知53為一個平衡質數。

例子
前幾個平衡質數系（OEIS數列A006562）：
5、53、157、173、211、257、263、373、563、593、607、653、733、947、977。

無限
呢個系估想有無限嘅平衡質數。
連續三次算術級數中嘅質數有時稱為CPAP-3。根據定義，平衡質數系CPAP-3中嘅第二個質數。截至2014年已知最大嘅CPAP-3有10546位數，被大衛·布羅德赫斯特搵到。
n（其喺所有質數序列中嘅排名）嘅值系未知嘅。
平行進化

平行進化（英文：parallel evolution）係指唔同時代地區嘅唔同物種有一個共同祖先，呢個共同祖先具有某個特徵，而啲後代物種分別噉喺進化歷程當中保留呢個特徵。
平衡力

平衡力（balance）喺生物力學上係指「維持一嚿嘢（例如係自己嘅身體）嘅重力線（由重心畫嘅垂直線）同地面垂直」嘅能力。
寢室章

寢室章係伊斯蘭教典籍《可蘭經》入面嘅第49章（蘇拉）。
實在男人

《實在男人》係香港歌手譚詠麟發行第30張粵語專輯。
實例變數

實例變數（英文：instance variable）係物件導向編程上嘅一個概念，指一個實例嘅一個變數。
實利至上

實利至上，或者叫物質至上、實利主義或物質主義，係種諗法，錢、身外物、身體舒適係至重要，重要過精神。信者想有多啲嘢，享受多啲，有實利爲好。
實信憲明

實信憲明（1980年5月7號—）係日本足球員，司職中場，效力過鳥取飛翔。
恒福花園

恒福花園（英文：Hanford Garden）係香港一個私人屋苑，喺新界屯門區青山灣近三聖邨，1993年起好，有7棟住宅，提供1,502個住宅單位。
恒福花園本嚟係輕鐵三聖站上蓋物業，由九鐵公司同恒隆地產合作起嘅；樓下係三聖公共運輸交匯處同香港輕鐵三聖站，兩鐵合併後改由港鐵公司管理。
恒貞大押

恒貞大押（英文：Hang Jing Pawn Shop），係香港舊時一間當舖，喺九龍深水埗北河街141號，近住長沙灣道同深水埗站A1出口。當舖喺1940年代已經有經營，到2010年代初期執笠，原址之後轉租畀食肆。雖則當舖係戰前唐樓建築，古物古蹟辦事處未有對棟樓做過歷史建築評級。

史
根據恒貞大押嘅門口招牌，當舖嘅東主叫「江英」。喺20世紀中後期，恒貞大押喺區內當幾出名，但隨住香港經濟發展，典當業逐漸沒落，加埋東主後人已經移民到海外，無心再經營落去，恒貞大押喺2010年代初期執笠，丟空一排之後喺2016年11月搵工人清場。
當舖舖位之後租咗畀「澳門陳光記燒味飯店」，喺2017年7月開業。食肆嗰時將門面油上灰黑色，遮住咗原先「恒貞大押」紅色字樣。不過陳光記做咗兩年就未有再續租。到2020年3月，舖位由「基隆茶餐廳」承租，皆因東主覺得原先隻灰黑色太暗，所以就改油黃色，同時亦代表佢嘅政治立場係「黃店」，不過就惹嚟網上批評佢破壞原建築特色（批評者未必知道上一手租客已經破壞咗特色），東主就回應話會研究將正門嘅「恒貞大押」字樣填返紅色，但一路未有付諸實行。
恨不相逢未嫁時

恨不相逢未嫁時（That Dangerous Age）係1949年英國電影，由梅娜萊、李察奇連、羅渣李惠斯、碧姬甘明絲主演。
恒貴街遊樂場

恒貴街遊樂場，香港公園之一，遊樂場之一，喺屯門恒貴街五號，英文叫Hang Kwai Street Playground。行政上歸屯門區。設施有硬地球場。
恒隆中心

恒隆中心（Hang Lung Centre）係香港銅鑼灣一棟寫字樓，喺百德新街2-20號，1975年起好，屬恒隆地產。
恒隆中心舊時因為有日資百貨公司松坂屋而出名。
恤髮

恤髮，後生仔通常叫Set頭，係指幫頭髮個髮型做定型嘅過程，通常都會用到風筒、梳，有時亦會用到專門嘅恤髮器同恤髮卷。
恒隆地產

恒隆地產（港交所：00101、OTCBB：HLPPY）係香港交易所上市地產公司，母公司係恒隆集團。
恒隆地產原名淘大置業，係1987年8月恒隆集團同淘化大同業務重組後而成立嘅地產投資公司，2002年12月改用而家個名。
恤孤院路

恤孤院路（粵拼：seot1 gu1 jyun2 lou6）係中國廣東省廣州市嘅南北走向馬路，從廟前直街同煙墩路交界開始，一直向南去到新河浦路嘅河邊北邊。

概要
全長360米，闊6.9米，1車道，凈係可以從北向南行。

名
呢條馬路喺好耐之前係荒地，直到1920年代，由於好多海歸華僑嚟東山新河浦同龜崗一帶起屋而成街道，由於條路喺兩廣浸信會搞嘅恤孤院隔籬而改成噉嘅名。

史
1900年後，各國列強為咗霸走成個中國，率先喺廣州劃定勢力範圍。其中英法攞咗沙面做租界；德國攞咗芳村做據點；而實力渣啲嘅美國到嗰時比較山旮旯嘅東山做傳教、講學、宣揚基督教文化同入侵嘅發展基地。美南差會之所以喺廣州有埞企，主要嗰時派咗唔少教徒到中國廣東廣州嘅東山一帶，同當地村民交涉，重出咗好多錢買咗寺貝通津同廟前西街兩笪地起教堂嚟大力傳教同辦學。後嚟佢哋買咗好多教會地而實力漸強，為咗喺廣州培養傳教士，重喺附近起埋神學院。其他教會重以辦學校、醫院、起教堂等名義嚟霸嗮東山一帶，搞到東山一帶似沙面噉出現好多歐式建築。
恥

恥，又叫羞恥，係種唔滿意自己嘅負面情感，通常出現喺做咗一啲其他人唔認同或者令人覺得尷尬嘅事。
恥喺粵語又可以叫「醜」，譬如問人「知唔知醜」，即係問人覺唔覺得自己羞恥。
恨死隔籬屋

《恨死隔籬屋》係Now香港台一個外購電視節目。節目主持人Colin 同 Justin 係一對室內設計師，每集以個案研究形式將一間獨立屋、由舊屋改造成全新設計，過程包括住宅室內設計、美學常識教育、項目管理咁，以真人騷方式反映項目發展時成日遇到嘅問題，包括設計師同業主、項目經理、人事管理、質量控制、時間管理嘅矛盾。每次結局都係荷里活式完美，恨死隔籬屋。
土功

土功，又叫土功事，古時講木土營造同治水。管土功嘅叫土功吏。
尚書益稷有句。
啟呱呱而泣，予弗子，惟荒度土功。
而管子度地有寫。
春三月，天地乾燥，水糾列之時也，山川涸落，天氣下，地氣上，萬物交通，故事已，新事未起，草木荑，生可食，寒暑調，日夜分，分之後，夜日益短，晝日益長，利以作土功之事。

天文
土功要睇天，季節啱自造營室。故天上有室同壁，四星方形，合稱營室。夜晚中天見到營室之時，就可以造營室。依個時節大約秋季，少雨。
國語周語有話
故夏令曰、九月除道，十月成梁。其時儆曰、收而場功，待而畚梮，營室之中，土功其始，火之初見，期于司里。
土佐清水

土佐清水（平假名とさしみず；拉丁寫法 Tosashimizu）係日本高知縣一市，人口約莫2萬。
土功吏

土功吏，管土功嘅吏。以前所有土木營造，都叫土功。
漢時吏分長吏同少吏，土功吏係乜級，就不得而知。
土光真代

土光真代（1996年5月3號—）係日本足球員，踢後衞，曾經喺2018年為日本女子足球代表隊出場1次。
土力工程

土力工程，又叫岩土工程、大地工程，係土木工程嘅一個分支，負責處理建築物同泥土、岩石之間嘅互動。
土力工程嘅範圍，包括由前期調查到到起完樓之後，所有同笪地有關嘅工序。首先，揀地方起樓嘅時候要做工址調查，因為每個地方嘅土質都唔同。到起樓期間，要設計地基同地牢，一直跟進到施工。起好之後，要繼續處理地下水。
土力學係土力工程嘅相關自然科學範疇。
從事土力工程嘅人叫做土力工程師。土力工程呢個行業嘅專業機構係國際土力學及土力工程學會。呢一行亦受世界各地嘅土木工程業界機構監管。
土佐

土佐（平假名とさ；拉丁寫法 Tosa）係日本高知縣一市，人口有3萬。
岡野雅行

岡野雅行（1972年7月25號—）係日本足球員，司職前鋒，日本足球代表隊前成員。

日本足球代表隊
岡野雅行喺1995年到1999年間爲日本隊出場25次，入咗2球。佢代表日本參加過1998年FIFA世界盃。
岡華拿雨林

岡華拿雨林係個喺澳洲嘅世界遺產，登錄喺聯合國教科文組織嘅世界遺產名錄。
岡野俊一郎

岡野俊一郎（1931年8月28號—2017年2月2號）係日本足球員，司職前鋒，曾經喺1955年間爲日本足球代表隊出場2次。
岡野洵

岡野洵（1997年12月9號—）係日本足球員，司職後衞，效力千葉JEF聯。
岢嵐

岢嵐係中國山西忻州一個縣，總面積1980平方公里，人口8萬。
岡部涼音

岡部涼音 ，係日本嘅一個男配音員。

配音作品一覽
呢個表唔完整，歡迎加料。
岡野浩介

岡野浩介 ，係日本嘅一個男配音員。

配音作品一覽
呢個表唔完整，歡迎加料。
岡西宏祐

岡西宏祐（1990年7月17號—）係日本足球員，司職守門員，效力甲府風林。
廣州百貨大廈

廣州百貨大廈（粵拼：gwong2 zau1 baak3 fo3 daai6 haa6；英文：GrandBuy）；簡稱廣百百貨（gwong1 baak3 baak3 fo3）或廣百（gwong1 baak3）；佢係中國廣東省廣州市嘅一間百貨商店，喺越秀區西湖路嘅大佛古寺北門對面嗰度。呢間嘢喺1991年2月8號開業。呢間嘢既係廣百百貨嘅總部同時，又係全中國內地第一間有空中停車場嘅百貨大樓，重係連續10幾年入面，攞過廣州市單間零售大店銷售量第一嘅百貨商場。呢間商場係由廣州百貨大廈集團、後尾叫廣百股份集團嚟負責營運。

前世
呢度原先係廣州四大百貨之一嘅美華百貨公司（另外三個係大新、先施同永安），1948年由美國華僑朱英南等50幾人集資興辦，名「美華」係寓意店容同商品美觀華貴，仲有美洲華僑心向祖國嘅兩層意思。開辦初期專售入口貨（主要美國貨），係由美國購入一大批最新商品仲有計算機、自動唱機。
中共建政後1956年美華百貨帶頭加入咗公私合營，成為咗私改重點考察單位。公私合營後，美華百貨仲畀當局作為供外賓參觀嘅對外窗口單位：蘇聯代表團、德意志代表團、日本參觀訪問團、法國共產黨代表團、印度文化代表團等都先後去過參觀；華僑回國觀光團都去過美華百貨選購。
到咗文化大革命陣，美華百貨俾改名東方紅百貨商店，到1970年俾遷去東山同署前百貨商店合咗做東山百貨，到1973年先至分返啲資源返永漢路址，改搞市針織百貨展銷商店。到1985年恢復咗美華嘅原名，喺1987年歸咗俾西湖商業公司。最尾到1990年就畀廣州百貨大廈食咗。

主要經營
呢間百貨嘅1樓到9樓係搞科技家電會展中心、運動城、珠寶城、名鞋之都、大型超市、高檔食府呢啲。10樓——16樓係寫字樓。
廣州碑林

廣州碑林（粵拼：gwong2 zau1 bei1 lam4）係中國廣東省廣州市白雲區嘅白雲山入面嘅其中一笪景點，呢度曾經係白雲寺所在，喺清朝中後期入選羊城八景，嗌做「白雲晚望」。呢笪景點就係嚮白雲山九龍泉井上面到摩星嶺之間嘅位置，如估喺白雲山南門嗰邊上山嘅話，行咗3公里路就見到佢喇。

介紹
廣州碑林佔地面積有16000幾平方米，呢度之前就係白雲寺。所謂白雲寺，就係喺宋朝嗰陣起嘅一間寺，雖然話佢係成個廣州入面，保存得比較耐嘅佛寺，但佢唔好彩喺抗日戰爭嗰陣冧咗。到咗1992年，廣州市委、廣州市府同廣州市人大常委投資，就嚮白雲寺舊址新起咗個廣州碑林，然後到1994年開咗畀人入去玩。而家呢個景點係個全新嘅景區，而舊時嘅白雲寺已經改成龍泉茶座喇。

內容
廣州碑林收藏咗差唔多有300幾嚿碑刻，蒐集咗現代詩人、書法家、以及歷代部分名士嘅作品，呢啲作品大多係歌詠嶺南風光、羊城、白雲山嘅詩詞、書法。呢啲碑刻有啲放室內、有啲喺室外、重有啲鑲喺摩崖上面。成個碑林分成3個景區：摩巖石刻區、南雅堂、仙黑軒。
廣州益壽醫院

係中國廣東廣州一民辦醫院，1984年7月創辦，喺白雲區棠下益壽路68號（沙涌北村北邊條涌邊一帶）。佢亦係中國大陸第一間民辦股份制醫院。
間嘢成立初期租借咗白雲區棠下一帶啲村屋做院區樓房。1987年，院方自己出錢揀咗喺棠下村近涌邊一帶搞新院區直到1990年9月先至起好兼投入營運。不過喺2000年代初期，呢間醫院為咗大肆宣傳，成日喺電視賣廣告，聲明係「打工仔嘅醫院」、「無痛人流」、「做人流最好嘅婦科醫院」啲莆田系宣傳標語嚟招三搭四。
廣州白雲賓館

白雲賓館（粵拼：baak6 wan4 ban1 gun2；英文：BAIYUN HOTEL）係中國廣東省廣州市嘅其中一間五星級酒店，喺越秀區環市東路入面，正佳環市中心嘅斜對面，隔籬冇幾遠就係廣東國際大廈同埋廣州市第廿一中學。呢間大樓喺1976年到1989年期間攞過「廣州第一高樓」嘅稱號。呢間酒店喺1976年開業無耐，由於成日有武警喺度睺住嗮而冇向出面啲市民開放。直到1983年之後先至開畀出面啲市民入嚟。

逳手起之前
喺1972年，嗰時中央為咗擴大對外貿易而適應廣州地區嘅交易會，先至話要喺廣州嗰度起白雲賓館。結果中央就出咗2000萬嚟起呢間嘢。

副市長搞幕后支持
喺1972年嗰陣，廣州市副市長喺幕後啱啱恢復咗工作無耐，佢都撐「文革」初期打冧咗林西。不過林西喺白雲賓館搞咗好多貢獻出嚟。嗰時嘅白雲賓館出咗幾個設計方案，入面有好多創新響度，不過賓館嘅外觀方面就用咗水平同埋垂直嘅線出嚟。不過由於嗰時係建築界最流行嘅方案。而賓館休息廳嘅玻璃方面，原計劃話用向日葵嘅圖，但係有人向咗上級話係國民黨黨徽先至改咗第個。嗰時林西都好支持佢用嘅水平線設計方案，就按返呢個計劃嚟發畀廣東省革委會。結果噉就通過咗。

起緊樓嗰陣，冇斬過樖樹。
喺起緊白雲賓館嗰陣，林西決定咗話起呢間酒店嗰陣唔畀斬低半樖樹係因為佢睇埋起緊嘅環市路係點。喺嗰時，呢笪地重係冇乜點開發。後嚟莫老為咗留返選入面嘅一座山仔，就特登將成間白雲賓館褪後到離條大路有成200幾米到嘅位。而山上啲樹都留返響度。而起緊呢間酒店就用咗之前有嘅三樖舊榕樹，再通過瀑布、景石、水池嚟搞個典雅空間出嚟。嗰時用建築嚟睇嗮樹木嘅大局係好超前同埋非常好嘅諗法。

所謂「廣州第一高樓」
喺1976年6月1號嘅呢間賓館開業之後，佢以93.5米嘅高度攞咗嗰時「廣州第一高樓」嘅稱號，而呢個紀錄直到1989年起好嘅63層先至打破咗。

升級到五星級賓館
呢間酒店喺1976年開業無耐就定咗係三星級嘅酒店，不過到咗2003年，就升級到四星級酒店，重引入咗全球入面，有好多出嗮名嘅全球頂級品牌響度嘅麗柏廣場入嚟，甚至重俾人猛咁關注咗。而2005年嗰陣，連美國嘅西方國際集團都加入埋，之後白雲賓館猛咁投資幾個億嚟升級賓館嘅同時，重搞埋佢入面啲服務同埋設施，之後就變咗間五星級嘅酒店出嚟。而家白雲賓館係一間好出名嘅五星級酒店。

酒店嘅設施
白雲賓館入面有721間客房響度，冚唪唥嘅房都有免費寬帶上網，入面重有好多餐廳畀人揀都得。另外，呢間酒店重有酒吧、歌舞廳、健身美容中心、會議廳、商務中心、沖印服務中心、郵政局、銀行等各種配套設施喺埋度。
廣州白馬巴士

廣州白馬巴士公司前類型巴士公司開檔2003年1月執笠2011年（同珍寶合併）總部地址 中國廣東省廣州市越秀區沿江中路298號，江灣大酒店3樓。產業公共汽車產品公共運輸營運同管理
廣州白馬巴士
（英文：Guangzhou White Horse Bus）係中國廣東廣州地區冇咗嘅巴士公司，2003年1月成立，2011年同珍寶巴士合併而消失。
間嘢喺開始營運到合併前，喺越秀區沿江中路298號嘅江灣大酒店3樓辦過公。

史
廣州白馬巴士嘅舊巴（2003～2007）
2003年1月，廣州市區為咗整治往返城中村啲「廠車」同「野雞車」等非法營運車輛搭客嘅問題而成立咗呢間巴士公司。初期通過同廣州福粵旅遊巴士有限公司（2002年破產）搞業務重組而加入廣州巴士行業。直到2006年，佢同珍寶一班兩牌制度，原先呢間巴士公司啲路線轉嗮畀珍寶巴士營運，公司亦變成廣州珍寶巴士屬下嘅機構。但站牌名同路線導向圖一直用緊2003年開始出白馬巴士時嘅兩個品牌名。
2007年10月12號，廣州政府話要解決公交企業嘅惡性競爭同巴士公司數量越嚟越多嘅問題而開始整合巴士資源，結果呢間巴士公司喺2009~2010年同珍寶、三汽合併成而家嘅第三巴士公司。雖然收購之後，站牌重用各間公司嘅名，但後嚟俾三汽公司收購返嚟嘅車冚唪唥按嗮原先三汽公司嘅標準嚟整。而白馬巴士嘅前門出面左邊、司機位窗口出面嘅下邊同車入面都寫咗原有嘅「白馬巴士」公司名，但商標變成「廣州三汽」令一般乘客搞亂。喺2009年換車色期間，部分巴士正面同車身兩邊保留咗「珍寶巴士」嘅撈稿直到2010年得返車身兩邊有珍寶嘅撈稿，直到2015年先至恢復返。而白馬巴士嘅撈稿同文字標識消失到無影無蹤。
2011年，珍寶巴士宣佈同白馬巴士合併後，白馬巴士已經成為歷史。

口號
（2003～2011）唯進步，不止步。
廣州石化中學

（英文：Guangzhou Petroleum & Chemical Middle School／Guangzhou Shihua Middle School）係中國廣東廣州嘅一間公辦中學，喺1976年3月15號成立，位置喺黃埔區文沖嘅石化小區入面。亦係廣州石化（而家係中國石化屬下嘅工廠）負責出錢搞嘅中學。

校服色
呢間學校嘅校服色：
長袖：
衫：　　，兩邊嘅袖帶有些少　嘅花紋。
褲：純　，冇任何花紋或第啲線形圖案響度。
風褸：　　，兩邊嘅袖冇花紋。
短袖：
衫：　，兩邊嘅肩都帶有　嘅邊紋。
褲：　，兩邊有3條同長唔同闊，有些小傾斜嘅　邊紋，而且唔到褲腳。

史
1976年3月15號，廣州石化喺黃埔嘅石化工廠員工宿舍（今日嘅石化小區）入面搞咗一間附屬學校。初期係一間中小學合辦嘅學校，直到1984年時一分為二，成立咗中學部。2001年，學校成為廣東省一級學校。2004年10月15號，由於廣州石化總廠搬到經濟技術開發區一帶，屬下嘅中學同小學部都畀咗黃埔區教育局負責睇實。2005年11月同2006年7月，分別同港灣中學、文沖中學合併。
奧拉西奧卡提斯

奧拉西奧卡提斯（西班牙文：Horacio Cartes，1956年7月5號—）係巴拉圭實業家同政治人，2013年至2018年出任巴拉圭總統。
維基同享有多媒體嘅嘢：Horacio Cartes
奧文尼

奧文尼（法文：Auvergne）係舊時法國中部一個大區，首府克勒蒙費朗，2016年併入奧文尼-隆河-阿爾卑斯。
奧摩尼亞

奧摩尼亞（英文：AC Omonia）係塞浦路斯尼科西亞一間職業足球球會，依家踢緊塞浦路斯甲組足球聯賽。
奧斯卡·杜亞迪

奧斯卡·杜亞迪（Óscar Duarte；1989年6月3號—）係哥斯達黎加足球員，效力緊比利時甲組足球聯賽球會布魯日，司職中堅。

球會生涯
2013年1月，由哥斯達黎加球會Deportivo Saprissa加盟比利時球會布魯日。
2013年2月3號，對陣亨克，首次代表布魯日喺比甲出場，打足90分鐘。
2013年2月28號，對陣色格拉布魯日，獲得個人喺比甲首個入波。

國際賽生涯
2010年11月17號，對陣牙買加，首次代表國家隊出場。
2014年巴西世界盃決賽週，入選咗哥斯達黎加國家隊23人名單。2014年6月14號，小組賽首場對陣烏拉圭，於57分鐘攻入一球，最終助球隊3-1戰勝烏拉圭。其後亦打滿其餘兩場分組賽，分別以1-0戰勝意大利，0-0打和英格蘭，助球隊以D組首名出綫16強。2014年6月29號，16強對陣希臘，杜亞迪分別於42分鐘、66分鐘嘅犯規招致兩黃一紅被逐離場。但球隊最後仍以互射12碼淘汰希臘，首次晉身世界盃8強，對陣荷蘭。
奧拉夫五世

奧拉夫五世（挪威文：Olav V，1903年7月2號—1991年1月17號），出世名亞歷山大·愛德華·基斯頓·費特力（挪威文：Alexander Edward Christian Frederik），係挪威國王，1957年至1991年在位。

家族同早年
1913年，奧拉夫王儲（中）同老豆哈康七世、阿媽慕德皇后嘅合照
奧拉夫五世原本叫丹麥王子亞歷山大，1903年7月2號響諾福克郡山靜咸府嘅Appleton House出世，係丹麥卡爾王子同威爾斯公主慕德嘅獨仔。佢阿爺係時任丹麥王儲費特力，阿公就係時任英國國王愛德華七世。
1905年，老豆卡爾王子獲得挪威議會擁立成新一任挪威國王，改名叫「哈康七世」。而卡爾王子就將亞歷山大改名叫「奧拉夫」，以丹麥同挪威國王奧拉夫二世·哈康松嚟命名。奧拉夫係挪威自中世紀以嚟嘅第一位響挪威本土長大嘅王儲。
同老豆相反，老豆係海軍出身，而奧拉夫就係陸軍出身。佢響1924年以全級第四名畢業於挪威陸軍學校，之後又響牛津大學貝里歐學院修讀法學同經濟學兩年。
奧拉夫亦係一位運動員，識玩好多項目，曾經響霍爾門科倫滑雪跳臺參加過滑雪比賽。響1928年夏季奧林匹克運動會，佢代表挪威攞到帆船比賽金牌。
1929年，佢同表姐瑞典瑪塔公主響奧斯陸結婚。
響1930年左右，佢成為海軍學員，響挪威皇家海軍艦艇Olav Tryggvason（奧拉夫·特里格維松）。跟住佢先後升為上尉同上校。

二戰時期
1940年4月，奧拉夫王儲（右）同老豆哈康國王響度尋求庇護
作為挪威王儲，佢接受咗廣泛嘅軍事訓練，又參與過好多主要嘅軍事演習。奧拉夫因為佢嘅見解同領導才能，受到其他國家領導人嘅敬重。響二戰前，佢訪問美國期間，同美國總統羅斯福建立親密嘅友誼。呢點成為日後挪威對抗納粹德國進攻嘅重要因素之一。1939年，奧拉夫被任命為挪威皇家海軍嘅上將同陸軍嘅將軍。
1940年4月，納粹德國打住保持丹麥同挪威中立嘅名，乘機想入侵兩國，威悉演習行動開始。期間，奧拉夫企響老豆個邊，堅決抵制納粹德國。無論係對軍事領導人定係人民嚟講，奧拉夫都係一位極具價值嘅顧問。當挪威政府被逼流亡海外嗰陣，奧拉夫唔肯，話要同人民一齊抵抗，呢個諗法好快就畀人拒絕。佢勉強地跟住老豆流亡到英國，響嗰度，佢同佢嘅助手都成為流亡政府兼老豆嘅主要顧問。最初，佢同老豆響白金漢宮度住，但隨住同年9月嘅倫敦大轟炸，佢哋搬到去柏莎郡嘅 Bowdown House。奧拉夫亦曾經響英國、加拿大、美國同挪威、盟軍部隊見面。1944年，佢出任挪威國防部部長，響二戰完之後解除納粹德軍嘅武裝。
1945年5月13號，奧拉夫同其他五位政府部長返到挪威。而父王哈康就響6月7號先返到嚟挪威。
佢得到包括挪威、法國、希臘同尼德蘭嘅戰爭十字勳章，又得到美國功勳勳章同法國軍事勳章，證明咗國際認可佢對德國抵抗運動嘅貢獻。

統治
1968年，奧拉夫五世（右）訪問冰島，同時任冰島總統基斯甸·艾爾亞恩（Kristján Eldjárn，左）見面
1955年7月，父王哈康響Bygdøy Royal Estate嘅沖涼房入面跌親，要坐輪椅。由呢個時候開始，奧拉夫代父王處理國事。1957年9月21號，父王哈康響奧斯陸王宮走咗，終年八十五歲。奧拉夫繼位做挪威國王，係奧拉夫五世。
奧拉夫亞世畀人叫做「人民嘅國王」，好受到人民嘅歡迎。雖然佢係國王，但佢鍾意響公共行車路上揸車。響1973年石油危機期間，由於石油畀人禁運，挪威禁止人民響禮拜日開車。咁啱當時國王想滑雪，本身佢作為國王係可以開車，但佢想以身作則，結果佢一個人著住滑雪衫、攞住滑雪板坐城市鐵路霍爾門科倫線（英文：Holmenkollen Line）去滑雪。後嚟佢畀人問到點解會夠膽響冇保鏢嘅情況下公然出街，佢就答：「我有400萬保鏢」（保鏢指緊挪威人民，當時挪威有400萬人口）。
由於佢嘅運動天賦同埋身為國王嘅角色，佢響1968年攞到霍爾門科倫獎章、1970年攞到傑出公民成就獎、1975年成為挪威年度人物。佢對軍事有住濃厚嘅興趣，好認真咁對待自己作為軍隊總司令嘅角色。除咗係挪威軍隊名義上嘅最高領導人之外，佢仲係英國約克郡軍團嘅榮譽上校。
佢在位期間多次代表挪威訪問其他國家，訪問過34個國家，有埃塞俄比亞、伊朗等。1975年7月，佢主持第十四屆世界童軍大露營嘅開幕禮。
奧拉夫五世作為國家統一嘅象徵，有住好大嘅道德權威，響紙面上保留比較大嘅權力，但佢唔負責行使權力。佢主要職責都係偏向「儀式性嘅」。如果冇首相嘅附署，佢嘅行為會畀法律睇成「無效」。國王都有權任命內閣，但佢唔可能違背議會嘅諗法。

過身
1990年夏天，奧拉夫五世嘅身體出咗問題，但響聖誕期間好返。1991年1月17號，佢響皇家別墅突然病發，當日夜晚就因為心肌梗塞而過身，終年87歲。王儲哈拉爾好快就登基，成為哈拉爾五世。哈拉爾五世嘅採訪同埋前挪威議會主席祖·本柯嘅自傳入面都有提過，奧拉夫五世響得知波斯灣戰爭爆發後留低心理創傷。
響佢過身當日同埋國葬前嘅幾日，挪威人民都有公開哀悼佢，響奧斯陸皇宮對開嘅廣場放住成千上萬嘅蠟燭，亦有信同埋卡片。
奧拉夫五世嘅國葬響1月30號舉行。響由皇宮到奧斯陸主教座堂嘅送葬路線上，有多過十萬人響卡爾·約翰斯大道前排隊以示敬意。總理布倫特蘭響葬禮上致詞。跟住棺材就畀人移到阿克斯胡斯城堡。佢最終畀人葬響皇家陵園，同老婆瑪塔葬埋一齊。

影響
由於奧拉夫五世嘅老婆瑪塔死響癌症手上，奧拉夫五世國王癌症研究獎響1992年設立。
響2005年發表嘅民意調查「世紀最偉大嘅挪威人」入面，奧拉夫五世排第一。
奧拉迪亞

奧拉迪亞（羅馬尼亞文：Oradea）係羅馬尼亞第十大城，人口有20萬。
奧文尼－隆河－阿爾卑斯

奧文尼－隆河－阿爾卑斯（法文：Auvergne-Rhône-Alpes）係法國其中一個大區，2016年由奧文尼、隆河-阿爾卑斯合併成，首府里昂。
戈培爾

戈培爾（1897年10月29號—1945年5月1號）係納粹德國宣傳部長，1933年到1945年在位，喺希特拉自殺前指定佢接班做總理，但佢上任第二日就走去服毒自殺。
佢有一個非常出名嘅金句：「大話重複一千次就成為真理。」不過其實佢原話係：「謊言重複一千次，都唔會成為真理，但係如果謊言重複一千次而又唔准俾人踢爆，咁好多人就會意為佢係真理。」

睇多啲
〈謊言大師戈培爾〉。etnet IVA CHANNEL (繁體中文)。喺2024-09-21搵到。
戈培爾
戈夫雷多堡

戈夫雷多堡（Castel Goffredo）係意大利倫巴第大區曼圖亞省一座城鎮，人口約莫1.3萬。
戈壁阿勒泰

戈壁阿勒泰（Говь-Алтай）係蒙古一盟，首府阿勒泰。
戈泰克省

戈泰克省係亞美尼亞嘅其中一個省，面積2,086.0 平方公里，人口254,397。
戈壁蘇木貝爾

戈壁蘇木貝爾（Говьсүмбэр）係蒙古一盟，首府喬伊爾。
戈壁沙漠

戈壁沙漠（粵拼：go1 bik1 saa1 mok6；蒙古文：Говь），古書叫大漠，係亞洲一大沙漠，覆蓋中國新疆、內蒙古，同埋蒙古國。
戈氏

戈（粵拼：gwo1）係唐人姓氏，喺《百家姓》裏頭排第341位。
呢篇戈氏係同姓氏有關嘅楔位文章，重未寫完嘅。麻煩你幫手充實佢。
彭家傑

彭家傑（Vincent Piket）係政治人同外交官，2012年至2016年做過歐洲聯盟駐香港特別行政區同澳門特別行政區辦事處主任。彭家傑入咗歐盟之後曾經喺東歐同中歐工作超過10年，後嚟喺亞洲做緊要嘅外交職位。

經歷
1992年加入歐洲聯盟；1998年到2001年做過歐盟委員會駐斯洛文尼亞代表團參贊；2001年到2005年做過歐盟委員會駐俄羅斯代表團副團長；2005年到2008年做過歐洲委員會中亞區域經濟合作計劃組組長；2008年到2012年做過歐洲聯盟駐馬來西亞大使；2012年9月至2016年7月做歐盟駐香港和澳門辦事處主任。2016年7月任期屆滿之後去咗比利時布魯塞爾做嘢。
彭寶琴

彭寶琴（Anthea Pang，1962年—）係香港親中派法律界人士，香港高等法院上訴法庭法官，喺訂立《港版國安法》之後，佢成為咗國安法指定法官之一。
彭少逸

彭少逸（1917年11月9號—2017年5月6號）係中國物理化學家。佢喺湖北武昌出世，籍貫江蘇溧陽。1939年8月於武漢大學化學系獲學士學位。1956年參加中國民主同盟。1961年調入中國科學院煤炭化學研究所任研究員、室主任。1979年6月至1983年7月擔任中國科學院山西煤炭化學研究所所長。1980年當選為中國科學院學部委員（院士）。1981年加入中國共產黨。1983年擔任中國科學院山西煤炭化學研究所名譽所長。
2017年5月6號凌晨12點29分，彭少逸因病醫治無效喺美國洛杉磯逝世，享年99歲。
彭家浩

彭家浩（英文：Jordan Pang，1998年—），中韓混血兒，係香港泛民主派社會運動人士，中西區西環 (選區)議員，維協前成員，香港大學政治及公共行政學系畢業生，曾任香港大學學生會評議會時事委員會署理主席、香港大學學生會外務副會長，阿哥彭卓棋亦係前任區議員。

政途
2019年，彭家浩受香港修例風波影響，開始投身中西區西環選區嘅地區工作，並喺第6屆香港區議會選舉挑戰時任區議員民建聯張國鈞，結果佢以3289票成功當選，2020年，因應《香港國安法》通過，佢首先退出維協，之後李永財、何致宏、周世傑都跟埋佢退出維協。
2021年，佢同彭卓棋有份參與2021年香港區議員宣誓，結果佢宣誓有效，得以繼續做區議員。
彭學斌

彭學斌（粵拼：paang4 hok6 ban1；英文：Percy Phang；12月19號—），係作詞作曲嘅音樂人。係馬來西亞華裔，喺砂拉越出世，祖籍廣東海豐客家人。
彭學端

彭學端係香港親中派政治人物。

政治立場
佢係香港親中派一員。

選舉及提名經歷
喺2016年，佢成為香港特别行政區選舉委員會鄉議局委員。之後，佢有份提名林鄭月娥參與2017年香港行政長官選舉。
旗津區

旗津區係中華民國臺灣高雄市嘅一個區，面積1.46平方公里，人口2.8萬。
旗津區亦代管緊原屬海南特別行政區嘅東沙群島同埋南沙群島嘅太平島、中洲礁。
旗昌洋行大樓

旗昌洋行大樓即係招商局大樓，嚮上海外灘出名建築之一。嚮上海外灘9號，仿文藝復興建築風格，由英國通和洋行設計。
旗桿

旗桿，亦寫旗杆、旗竿，係用嚟掛旗嘅一碌桿，可以用木或者金屬整，桿上面有條繩，綁幅旗落條繩度，再拉條繩，就可以扯起幅旗。
旗簇

喺幾何學入面，旗簇（英文：flag variety）係一個齊性空間，每一點代表一支有限維向量空間入面嘅旗。
旗手怜央

旗手怜央（1997年11月21號—）係日本足球員，打前鋒位置，效力川崎前鋒。
旗魚

旗魚，又叫馬林魚，係旗魚科同劍旗魚科魚類嘅統稱，特點係有好尖嘅劍吻（日文：吻）。
尋找世界另一個我 台灣篇

《尋找世界另一個我 台灣篇》（英文：Another Me）係香港無綫電視製作嘅遊埠節目，由譚俊彥、郭柏姸、陳展鵬、黃智雯主持，2024年2月15號到3月8號逢禮拜四到五 22:30-23:05喺翡翠台播。節目主持去到臺灣搵出同自己同名同姓嘅人。
尋寶遊戲

尋寶遊戲係用尋寶做主題嘅多人遊戲，參加者（可以係一個人或者幾個人組隊）要喺限時之內搵返收埋咗嘅嘢，場地可以係室內或者室外，性質同定向似。
尋找家香味

《尋找家香味》（英文：Taste Of Home . Hong Kong）係香港電視廣播有限公司嘅飲食節目，由陳貝兒、林溥來做主持，喺2021年1月24號到2月21號香港時間逢禮拜日22:30到23:00喺翡翠台播。節目會搵居港外籍人士講下自己嘅「家鄉菜」。
尋找家香情

《尋找家香情》（英文：Love For My Home . Hong Kong ）係香港電視廣播有限公司嘅訪談節目，《尋找家香味》續作，由林溥來做主持，喺2021年6月20號到7月18號香港時間逢禮拜日22:30到23:00喺翡翠台播。節目會搵居港外籍人士講下嚟香港住嘅難忘經歷。
廣州市交通高級技工學校

1976年，廣東省汽車運輸公司同廣州汽車運輸公司一齊聯手開辦咗七二一工人大學，但開咗一年就停辦。最初嘅校址喺郊區沙河濂泉路嘅大院入面（今日嘅天河區沙河街道，濂泉路嘅貨運批發市場附近）。七二一工人大學停辦後時隔一年，交通運輸公司開始利用校址開辦交通技校，開辦初期凈搞汽車維修。直到1981年寒假，學校搬到上元崗一帶繼續辦學，重喺1984年10月改名做「廣東省汽車運輸第一技工學校」。1993年亦改咗次名做「廣州市交通技工學校」。2000年5月到2002年9月期間，先後同廣州市交通技校運輸公司分校、廣州市公用局教育培训中心、廣州市公用黨校、廣州市公用事業技工學校（今日嘅廣州市公用事業高級技工學校）第一公共汽車公司分校合併。2004年5月同9月升級成國家重點高級技工學校。2005年5月改名做廣州市交通高級技工學校，校方亦喺同年11月轉咗畀廣州市勞動保障局。
廣州市人民政府

廣州市人民政府（簡稱廣州市政府、穗府）係廣東廣州市嘅政府。駐地喺越秀區府前路1號廣州市政府合署。

沿革
1949年10月14號，中國人民解放軍第四野戰軍進駐廣州後，接管原中華民國廣州市政府，到10月21日成立咗中國人民解放軍廣州市軍事管制委員會。10月28號先至成立廣州市人民政府，直屬中華人民共和國中央人民政府領導。1950年2月改中南大行政區直轄市。1953年3月再改做中央直轄市。1954年6月改做廣東省轄市。1955年2月改稱廣州市人民委員會，改由廣東省人民政府領導。
1966年5月文化大革命爆發，1968年2月成立廣州市革命委員會（後稱廣東省廣州市革命委員會，簡稱市革委會），由其行使原中共廣州市委、市人大、市人委嘅職權。1981年9月29號，恢復廣州市人民政府名稱。

架構
除首任市長、副市長由中共中央人民政府直接任命，其餘各任均程式上係由人民代表大會選舉產生。歷任市長（或相應職務）多數係廣東人，共和國建國後歷任廣州市長分別係：葉劍英、何偉、朱光、曾生、黃榮海、焦林義、楊尚昆、梁靈光、葉選平、朱森林、楊資元、黎子流、林樹森、張廣寧、萬慶良、陳建華，到而家嘅市長係溫國輝。部門設置包攬黨務、議會、司法等交錯，地方首長、司局長人事任免、調整等實質由黨委書記負責，由之領銜嘅市人大常委會出具任免狀。
政府人員嘅職級與薪級睇返中華人民共和國公務員。

政府常務會議
廣州市人民政府常務會議由市長、副市長、秘書長組成，市長或受市長委託嘅常務副市長召集同主持會議，處理政府決策重大事務。按當局規定，市政府副秘書長，市人民政府工作部門、直屬機構、下轄區縣政府高級官員可依需列席。

下轄市局機關同組織
廣州市人民政府管理著各工作部門，接受中央同省當局嘅指令，處理管治地方各主要事務，同時政府機關同各局下屬仲有一定數量嘅事業單位，負責各種內外公共服務等事務上嘅專業職能，事業單位按當局規定劃分唔同級來管理，分咗財政全額撥款、財政差額撥款或自籌資金三類。
另外仲有市屬國有企業，包含咗地方工業、商務金融、貿易、資源開發、服務業等領域嘅公家公司，同地方原由私人開拓嘅各公私合營嘅商號。呢啲就受市政府所屬嘅國有資產監管委員會管轄。
廣州市三汽巴士

，之前嗌過廣州市第三公共汽車，係中國廣東廣州嘅巴士公司，1995年8月23號成立，總部喺越秀區環市東路488號。而家係廣州市第三巴士屬下嘅一間公司。

史
喺1999~2007年出現過嘅三汽巴士
1995年8月23號，巴士公司正式成立，初期嗌過廣州市第三公共汽車，人馬都係採用廣州市一汽巴士啲專線車隊人馬。佢嘅主要經營範圍喺廣州市區啲巴士路線業務。
1996年6月，公司整咗巴士撈稿出嚟，重喺1998年成為中華人民共和國註冊商標。
1999年6月，所有雙層巴士都淘汰嗮。同年12月成立咗以職工持股做主嘅三汽經濟發展有限公司。
2007年，廣州政府話要解決公交企業嘅惡性競爭同巴士公司數量越嚟越多嘅問題而開始整合巴士資源，結果呢間巴士公司喺2009~2010年同珍寶、白馬合併成而家嘅第三巴士公司。而汽車換成第三巴士裝飾係從2007年11月13號開始刮起浪潮。直到2009年先至全面整成而家嘅第三巴士公司。

口號
（1995～2009）三汽風格，真誠為客。
（2009～而家）真誠和諧，活力三汽。
廣州市交通運輸職業學校

，全名係廣州市交通運輸高級職業技術學校，係中國廣東廣州嘅全日制技工學校，1964年11月16號成立。有2個校區，都喺白雲區入面。
佢亦係全日制國家級重點職業學校。

校徽
校徽圖案似個捆白邊嘅深綠色底橢圓形噉，入面有兩條打橫嚟嘅平行直線（上粗下幼）喺橢圓形嘅中間偏落小小嘅位，重排成由近到遠嘅樣。而垂直方面，就有兩個挨住排嘅英文字母「SS」喺橢圓形嘅中間偏右小小嘅位。而兩個S嘅英文字母同兩條直線交叉嘅位下面嗰度開始，有小小分岔響度。

校區
呢間學校有2個校區，分別喺：
嘉禾校區：上勝東街23號（市八醫院對面，德興二橫路入面）。
廣園校區：廣園中路松柏東街49號

校服色
短袖
衫：　，左右對稱，有領有紐扣，領同袖口都係　。
褲：　，兩邊帶有　嘅大三角形。
長袖
衫：　　相間，正反面都帶有　嘅鈍角V字花紋，左右對稱，領同袖口都係　。
褲：純　。

專業
呢間學校開咗同汽車製造、維修；城市燃氣工程、數控技術應用、現代物流管理、交通運輸管理同埋電腦軟體等專業為主、同埋其他有行業特色嘅專業體系。而家學校開咗15個專業，其中汽車運用同維修專業係國家重點建設示範性專業，城市燃氣、物流管理、汽車製造同維修專業係廣東省中專學校重點專業，而數控技術應用、電腦軟體專業都係國家技能型緊缺人才專業，重有嘅係，呢間學校係華南地區入面，唯一一間整咗城市燃氣工程專業嘅中專學校。而高級技能版同埋城市軌道交通專業，分別喺2006年同2009年開。
廣州市一汽巴士

廣州市一汽巴士（注意「士」字有陽上變音，粵拼：gwong2 zau1 si5 jat1 hei3 baa1 si2），之前嗌過廣州市第一公共汽車（粵拼：gwong2 zau1 si5 dai6 jat1 gung1 gung6 hei3 ce1）嘅名，係中國廣東省廣州市嘅一間巴士公司，喺1952年9月8號成立，總部喺越秀區東湖路26號。而家係廣州市第一巴士屬下嘅一間公司。

史
喺2004~2007年出現過嘅一汽巴士
1952年9月8號，嗰時嘅第一任廣州市長——葉劍英，向廣州市人民政府正式發文，同意成立咗「廣州市公共汽車公司」。而個名一直去到1980年9月1號，由於廣州二汽公司成立，呢間巴士公司改名做「廣州市第一公共汽車公司」。不過喺1984~1985年，由於冇乜財政投入，搞到公司向銀行搞貸款、員工厝錢買巴士搞個全新嘅專線車隊。喺1986年11月，5號巴同12個沿線單位一齊發起「友愛在車厢」嘅活動，嗰年定咗「友愛在車厢，真誠為乘客」嘅口號出嚟。
從1987年開始，呢間巴士公司搞咗幾個中國內地史無前例嘅嘢：
1987年，引入雙層巴士投入營運，重實現喺巴士度裝兼用埋自動報站器。
1992年，喺13號車率先搞「前門上車，後門落車」嘅制度。
1993年8月，喺202號車率先搞「冇人賣車飛」嘅嘢。
1994~2000年，率先喺13號巴搞接觸式IC卡收費系統（月票）。
1996年底，率先向成個廣州全面實現巴士「冇人賣車飛」，重實現搞出「空調巴」。
而以上呢啲案例喺嗰時中國內地嚟講，都係未出現過嘅。
喺1994~2005年出現過嘅一汽巴士
到咗1997年11月，12號巴率先用液化石油氣LPG做燃料，成為廣州市第一條環保嘅巴士路線。
2002年，巴士公司按廣州市交委要求再引入空調巴，嗰年重同市殘聯合作，喺133號車用低地臺無障礙巴士，重喺133、7、24號等巴士路線推廣盲人坐車系統。。甚至喺2003年开埋珠江两岸遊路線，成為城市宣傳嘅流動窗口。
2004年12月12號，廣州市第一公共汽車公司改制，改名做「廣州市一汽巴士」，連口號都改成「環保每一天　健康每一年」。而車頭嘅「一汽」兩個字改成「一汽巴士」，下面加埋「Established in 1952」嘅字樣，連商標都換成木棉花嘅撈稿。
2005年，巴士公司重開通咗廣州第一條巴士同地鐵接駁嘅專線，甚至重開通咗5條南沙區嘅巴士路線，重發展埋南沙區嘅交通。
從2007年6月開始，一汽巴士重開通咗廣州第一批「村村通」嘅小巴。嗰年因為廣州政府話要解決公交企業嘅惡性競爭同巴士公司數量越嚟越多嘅問題，先至開始整合巴士資源，結果呢間巴士公司同電車公司、新穗巴士合併咗，變成而家嘅第一巴士公司，而汽車換成第一巴士裝飾係從2007年11月13號開始刮起浪潮。直到2009年先至全面整成而家嘅第一巴士公司。

口號
呢度寫嘅係從一汽巴士公司成立之後，一直到而家為止用過嘅口號：
1986年~2004年：友愛在車厢，真誠為乘客。
2004年~而家：環保每一天，健康每一年。
廣州市二汽巴士

，之前嗌過廣州市第二公共汽車同廣州市郊縣交通運輸，係中國廣東廣州嘅巴士公司，1977年10月1號成立，總部喺白雲區增槎路367號。而家係廣州市第二巴士屬下嘅一間公司。

史
廣州市二汽巴士喺1977年10月1號成立，嗰時嗌「廣州市郊縣交通運輸公司」，嗰時佢專門負責廣州嘅鄉下地區、番禺、增城、新豐（而家係韶關屬下一個縣）、龍門（而家係惠州屬下一個縣）四個縣嘅客運同拉貨嘅運輸；而建築方面，初頭係用一個簡單嘅竹棚場地，後嚟喺1979年先至起咗棟兩層樓嘅磚木結構建築嚟辦公。
1980年9月1號，廣州市公共汽車嘅部分公司同嗰時廣州市郊縣交通運輸公司合併，變成廣州市第二公共汽車公司，專門負責龍門、增城、番禺三縣同一小部分廣州市區嘅巴士路線。甚至喺1984年4月1號同一汽公司嘅部分業務合併同歸口管理，負責嗰時廣州新豐、龍門、增城、從化、花縣（而家係花都區）、番禺嘅市屬六縣同部分跨市路線嘅客運；同年7月1號重開埋去深圳、珠海、台山嘅上下川地區路線。
而呢間公司曾經喺1987年，由香港引入雙層巴士營運。而佢嘅中巴分公司喺1992年9月28號正式成立。喺1993年9月28號學埋一汽搞冇人賣車飛嘅巴士路線。
從1994年1月6號開始，二汽巴士先後開通做好幾條巴士路線，初步形成咗公司喺廣州市區嘅巴士線網。
從2007年6月開始，廣州政府話要解決公交企業嘅惡性競爭同巴士公司數量越嚟越多嘅問題，先至開始整合巴士資源。結果喺2009年9月2號，呢間巴士公司同新福利、新世界、冠忠（今日嘅第二巴士）、恆通、興華巴士合併成而家嘅第二巴士公司。

口號
郊縣線——城鄉之橋，服務大眾。
市區線——廣州二汽，為生活提速。
廣州市中醫醫院

1960年9月：醫院改名做「廣州市中醫醫院」。
1969年：受到文革破四舊思想影響，醫院改返名做「廣州市第三人民醫院」。
1960年9月：醫院又改返名做「廣州市中醫醫院」。
1995年：升級成廣州市嘅三級甲等醫院。
2004年：變成廣州中醫藥大學嘅非直屬附屬醫院。
2011年12月：醫院變成廣州市嘅中醫名院。
2017年6月26號：喺同德圍地區正式成立門診部，改變咗同德圍地區冇三甲醫院嘅歷史。
援交

援交，即援助交友或援助交際，源自日本名詞，起初指少女為咗得到錢而答應同男性約會，同性行為無直接關係。不過，現今援交實際意義係賣春賣淫等嘅代名詞，因為事實上援交個案多數目的係性交。援交同性工作者，染性病風險係一半半。
揮春

揮春（粵拼：fai1 ceon1）係過農曆新年時貼出嚟寫咗祝賀語句嘅紙，通常紅色底，黑色或者金色字。
大陸叫做春聯，亦叫福貼；閩南話叫春仔，係一種喺新春同立春時候用嘅傳統裝飾物，將賀年嘅吉利字眼用靚靚嘅書法，寫喺紙上面而成。
揮春一般係貼喺牆、門上面，喺華人社會、朝鮮半島同埋越南，每逢過年啲人都會貼揮春，用嚟增加節日嘅喜慶氣氛。
揸

揸，又叫握，係屈曲手指捉實一樣嘢嘅動作，例子係握手。BB仔約莫4個月大嗰陣就已經識得揸住啲嘢。
揼波拿

揼波拿（粵拼：dam6 bo1 laa2，意大利文：tombola），又寫做氹波拿，係起源自意大利嘅獎券遊戲，玩法同Bingo幾似，通常聖誕嗰陣一家大細一齊玩。傳到去澳門後，變咗做賭場入面一種賭錢遊戲。
揭陽經濟開發試驗區

揭陽經濟開發試驗區係中國廣東揭陽一區，面積44平方公里，人口11萬。
揭陽潮汕國際機場

揭陽潮汕國際機場（粵音：kit3 joeng4 ciu4 saan3 gwok3 zai3 gei1 coeng4）係喺中國廣東嘅一個機場，喺2011年嗰陣起好兼且開放畀人用嚟搭飛機。
揮發性有機化合物

揮發性有機化合物（Volatile Organic Compound，VOC），有機化合物一類，指常溫下有揮發性高嘅化學品。唔少對人體有害。日常生活好多嘢都有依類化學嘢，譬如油漆同新傢俬，都會散發甲醛。
援助章

援助章係伊斯蘭教典籍《可蘭經》入面嘅第110章（蘇拉）。
揸車

揸車係一種人類行為，揸車嗰個叫司機，司機要操控架車移動。
維基同享有多媒體嘅嘢：Driving
揮手

揮手係一種禮貌手勢，係要嚟打招呼同告別，通常會講埋「哈囉」或者「拜拜」。
想人哋留意到自己嘅位置，亦可以揮揮手。喺緊急嗰時，好似想截停架車，日頭可以拎啲顏色搶眼嘅衫之類一齊揮，夜晚嘅話就拎會發光嘅嘢諸如電筒之類一齊揮。
山口悟

山口悟（1959年8月1號—）係日本足球員，司職守門員，曾經喺1981年爲日本足球代表隊出場1次。
山口市

山口市係日本山口縣縣治，人口約莫20萬。
山口慶

山口慶（1983年6月11號—）係日本足球員，司職中場，效力過名古屋鯨魚，及千葉JEF聯。
山口敏弘

山口敏弘（1971年11月19號—）係日本足球員，司職中場，曾經喺1994～1995年間爲日本足球代表隊出場4次。
山口和樹

山口和樹（1986年10月7號—）係日本足球員，司職後衞，效力過福岡黃蜂。
山口哲治

山口哲治（1977年9月8號—）係日本足球員，司職守門員，效力過廣島三箭，及鳥棲砂岩。
山口奈奈

山口奈奈 ，係日本嘅一個配音員，出名嘅配音作品有我們這一家。

配音作品一覽
呢個表唔完整，歡迎加料。
山口小百合

山口小百合（1966年7月25號—）係日本足球員，踢後衞，曾經喺1981～1993年間為日本女子足球代表隊出場29次，入咗1球。佢代表日本參加過1991年FIFA女子世界盃。
山口愛

山口愛 ，係日本嘅一個配音員，出名嘅配音作品有偶像學園STARS！。

配音作品一覽
呢個表唔完整，歡迎加料。
杜莖山科

杜莖山科（學名：Maesaceae）係雙子葉植物綱杜鵑花目嘅一個科。
杜莫利

杜莫利（粵拼：dou6 mok6 lei6，英文：Fikayo Tomori，1994年10月3號—）係個加拿大足球運動員，司職後衛，而家效力緊英超球會車路士。

葳蕤史
呢個表唔完整，歡迎加料。
杜英屬

杜英屬（粵拼：dou6 jing1 suk6；學名：Elaeocarpus）既係杜英科屬下嘅一個屬，又係喬木，喺熱帶同亞熱帶地區入面成日見到佢。佢屬下有大概200個品種。
維基物種有資料講：杜英屬
杜莎夫人蠟像館

杜莎夫人蠟像館（英文：Madame Tussauds）係英國倫敦一間蠟像館，1835年開張，喺全球各地多個城市都有分館。
杜臣武

杜臣武（粵拼：dou6 san4 mou5；簡化字：杜臣武；1953年8月—2016年9月27號）係中國大陸嘅政治人物，安徽黃山人，做過徽州區政協主席一職。2015年6月17號因為涉嫌濫用職權同埋詐騙，影響咗安徽嘅社會界而被立案調查，同年9月12號被拘留，7日後被逮捕。
2016年8月9號上晝俾黃山市中級人民法院起訴而公開開庭審理，但案件後嚟押後再審。同年9月10號喺看守所突发疾病而送到醫院搶救，得知係腦出血，最後喺9月27號證實不治，終年63歲。
杜臣武過身後，由於單涉嫌濫用職權同埋詐騙案重未結，黃山市公安局決定結束審理呢單案。
杜英

杜英（粵拼：dou6 jing1；學名：Elaeocarpus sylvestris），又嗌山杜英（saan1 dou6 jing1），係杜英科杜英屬嘅一樖亞熱帶嘅常綠喬木。原產臺灣，而家喺日本本州島嘅西邊、淡路島、四國島、九州同埋中國廣東、浙江、福建、江西，東南亞嘅中南半島嗰邊都可以搵到。

樣
細枝啡紅色，枝葉茂盛兼密集。葉革質，邊緣有淺鋸齒，葉色多數係葉綠，部分葉喺秋天到冬末時轉為緋紅。花黃白色，每年秋天開花。果熟咗之後變成暗紫，每年冬天結果。

用途
植株可以做園林風景樹同工廠嘅綠化樹種，喺臺灣嗰邊成日俾人當成係行道樹。
杜葉錫恩

杜葉錫恩，GBM，CBE（Elsie Hume Elliot Tu，1913年6月2號—2015年12月8號）係香港社會運動家同教育工作者，英國紐卡素出世，40幾年嚟一路服務香港同幫社會基層爭取權益。佢重做過香港市政局同香港立法會議員。
佢雖然喺英國出世，但係講得一口流利嘅粵語同普通話。杜葉錫恩最出名嘅事蹟，就係喺1960年代嗰陣，有小巴商會同司機同佢投訴小巴職工同警察勾結，收保護費，喺杜葉錫恩明查暗訪之後，直接去英國游說國會議員批准成立廉政公署，打擊嘅香港貪污行為，為香港日後嘅廉潔奠定基礎。
雖然杜葉錫恩係香港民主先驅，但晚年立場逐步向香港親共意識靠攏，做過港事顧問、支持廢除集體談判權、喺2002年支持香港基本法第23條立法、支持落實德育及國民教育科、反對和平佔中等等，呢啲嘢都引起泛民主派嘅爭議，更被一啲人（泛民主派）指佢為「英奸」。
一九八五年再婚時，附夫姓杜葉錫恩。
杜蘭戈州

杜蘭戈州係墨西哥嘅一個州，喺國土西北部，首府杜蘭戈。
杜聰明

杜聰明（閩南話：Tō͘ Chhong-bêng；1893年8月25號—1986年2月25號），字思牧，係臺灣嘅醫生、醫學教授。京都帝國大學嘅醫學博士，係臺灣史上嘅首位醫學博士。
維基同享有多媒體嘅嘢：Tu Tsung-ming
杜茱迪

杜茱迪，香港模特兒同演員，英文名Judy Denise Anita Dirkin，唐名係為選美而起。佢係半唐番，亞爸係英國人，亞媽係廣東人。佢成名皆因一九七四年香港小姐亞軍。比賽中又得性格小姐。亦代表香港參加一九七四年世界小姐選美。之後有拍過鬼馬雙星。
日產Sunny Truck

日產Sunny Truck（サニートラック）係日本日產汽車公司出品嘅小型農夫車，呢款車喺1967年2月開始製造，2008年停產。

中期型（1977年 - 1989年）
2014年11月，日本長谷川公司（Hasegawa／ハセガワ）推出1:24比例嘅原裝組合模型車。
1985年嘅日產Sunny Truck車頭（左）
1985年嘅日產Sunny Truck車尾（右）
日籍相對

《日籍相對》係套澳洲嘅劇情片，喺2003年上畫。
日立

日立（粵拼：jat6 laap6；日文：日立(Hitachi)）係日本一間電氣工程企業公司，1910年成立。
日產NV350 Caravan

日產NV350 Caravan（日産・NV350キャラバン）係日本日產汽車公司推出嘅一款客貨車，2012年開始製造。除咗日本之外，包括香港、澳門、星加坡、馬來西亞、泰國同埋南美洲等等，仲有行貨車款（NV350 Urvan）出售。

概要
2011年11月8號，日產NV350 Caravan響東京車展上發表。2012年6月15號推出大改款車型，車名改為NV350 Caravan。
從化區文化館

係中國廣東廣州嘅一間群眾文化活動場所，1951年4月起好，有兩間館區，都喺從化街口入面。
間嘢多數做從化嘅博物展覽同埋表演為主，2011年被評為國家一級文化館。
從化區第三中學

學校喺1960年開辦，初期嗌過江浦中學，期間一直係中學5～6年制嘅學校。1986年，學校撤銷高中部而改辦職業高中直到1993年為止。1994年開始恢復辦高中，學校改名做從化市第三中學。2014年受到從化從縣級市改區嘅影響，學校降級成從化區嘅學校。
從化

從化（粵拼：cung4 faa3）喺中國廣東，原本係廣州一個縣，叫從化縣，1994年改做縣級市，叫從化市；2014年2月撤市設區，叫從化區。

山
從化境內多山，東北有五指山同十八山。

水
流溪水來自十八山，南行會合陳峒水同玉溪，跟住再納埋曲江同黎塘，會經番禺入石門。
溪水儲起做水塘。

史
從化原本番禺之地，大明番禺縣譚觀福、張洪祐反抗官府，明軍討平。喺弘治二年三月己巳日，卽一四八九年四月十一號，設從化縣，取【遠氓歸化】之意。大清時係屬廣州府，設流溪巡司，有石岐驛。

政區
從化有三街道五鎮：街口街道、城郊街道、江埔街道、温泉鎮、良口鎮、呂田鎮、太平鎮、鰲頭鎮。

能源
從化有廣州蓄能水電廠，裝機容量240萬千瓦，係全世界容量最大嘅抽水蓄能電站。佢所發電力，大部分用響南方電網調峰同埋供給香港之用。

旅遊
中部有從化溫泉，環境優美，係一處度假勝地。有流溪河同石門兩處國家森林公園，同埋北迴歸線塔等旅游區。另外，有錢崗同大江埔兩條古村；其中攞到聯合國教科文組織亞太地區文化遺產保護獎卓越項目獎嘅全國重點文物保護單位陸氏廣裕宗祠就喺錢崗村。

物產
從化地處嶺南，特產荔枝同荔枝蜜，係中國主要荔枝產地。每年產量幾萬噸，有妃子笑、狀元紅、糯米糍等卅幾個品種。
從化區婦女兒童活動中心

後嚟從化市人民政府為咗方便當地嘅婦女同兒童嘅服務，喺2011年10月21號正式改名做從化市婦女兒童活動中心。2014年因從化撤市改區，間嘢亦改名做從化區婦女兒童活動中心。
從化區技工學校

間嘢成立初期屬從化縣嘅學校，1994年撤縣改市時變成從化市嘅學校。2010年同廣州工程職業技術學院一齊聯合辦學，2014年改成從化區時變成從化區嘅學校。

校服色
長袖
衫：　　相間。領同袖口都係　，兩袖同正面兩邊都有　嘅底色，中間　，但近胳肋部分有　三角形。左右對稱。
褲：
（綠款）　，兩邊各有兩個　嘅平行四邊形，分佈喺大髀同細髀嘅中間位。
（黑款）　，兩邊有　嘅中等厚度線，厚度線同底色之間重有條好唔明顯嘅　幼線隔開咗。
短袖
衫：　　相間。領　，兩袖　，正反兩邊都係中間　兩邊　底色，但　底色範圍比較大。兩色之間同兩邊近膊頭位都有極細嘅　響度。
褲：　，兩邊有　嘅中等厚度線，厚度線同底色之間重有條好唔明顯嘅　幼線隔開咗。
從前慢

《從前慢》係由木心填詞，劉胡軼作曲同演唱。呢隻歌喺填詞人木心過世之後，呢隻歌先至流傳出去。
從化區兒童公園

係中國廣東廣州一兒童公園，2012年起，2015年5月31號開園，喺從化區城郊街道東風村入面，東靠河濱北路；南靠興從路；西靠新西莊；北靠殷家莊。
佢亦係從化唯一以兒童做主題嘅公園。
從化博物館

係中國廣東廣州嘅博物館，1998年動工，1999年8月落成，同年9月28號開館，位置喺從化街口河濱北路74號。佢亦係從化地區舉辦群眾文化藝術活動嘅主要場所之一。
呢間博物館多數以收藏同擺本土歷史、文化、藝術等方面啲文物做展覽，入面重有青少年美學教育，群眾性美術、書法、攝影、收藏等發燒友嘅活動。平均每個月有至少一次展覽。

概況
間嘢有5層樓，其中1～4樓都係展覽區，每層樓一共有7個展覽廳。5樓係辦公室。展覽館主要搞過圍繞從化當地啲文物、革命史、古典傢俬等及唔定期嘅群眾性收藏書、書畫、攝影等展覽。

營業時間
禮拜二到日09:00～12:00，14:30～17:00，每個禮拜一閉館，節假日照常開檔。
新字形

新字形，係源自中國大陸漢字改革採用嘅字形，最初標準係據1965年《印刷通用漢字字形表》，以楷體同俗體字為準嚟到修改宋體（明體），唔單止適用於簡化字，重適用於繁體字，中國大陸嘅中易宋體就係採用呢個標準，同臺灣嘅標楷體同新細明體（PMingLiu/MingLiu）、香港嘅舊細明體，同埋大陸嘅中易楷體都有啲差異。
另外，臺灣嘅國字標準字體（簡稱「臺標」）都係用楷體嚟改造宋體（明體），所以「新字形」喺廣義上亦都可以同時包括大陸嘅規範字形同埋臺灣嘅國字標準字體，呢個用法喺繁體地區好常見。以下嘅敘述，主要係講狹義嘅大陸新字形。臺灣用楷體改造宋體嗰部份，請見國字標準字體條目。
同新字相對嘅傳統明體（宋體）叫傳承字形或者舊字形，宋體同楷體嘅差異本來係正常嘅印刷體同手寫體嘅字體差異，譬如「言」字，楷體第一劃係點，但係宋體舊字第一劃係橫（「言」），大陸嘅《印刷通用漢字字形表》就係跟楷體同俗寫對宋體做咗改革。由於新字主要從俗、從簡，筆劃大多數都少啲，好多時被以為係簡化字，好似有人誤以為「爭」係「争」嘅繁體，其實係明體舊字形。當然，「爭」字喺中易宋體度，都係會變成新字化嘅風格，「爫部件」第二至第四筆會向內。而傳承字形「爫部件」第二至第四筆會向外。
傳承字形或者舊字形，主要係指傳統嘅明體字，起源於明朝，直到而家。代表書有《康熙字典》、《中文大辭典》、《大漢和辭典》、《漢韓大辭典》、《中華大字典》之類。喺日本就被叫做舊字體、正字體。喺韓國就係標準嘅印刷字形。不過，舊字形有若干個由文字學者研訂嘅標準，但係無一個硬性嘅唯一標準，即使係未修改過嘅韓國字形、舊細明體（細明體到3.21版為止，係用接近傳統宋體嘅字形，新版就用咗國字標準字體）等電腦字體，都有啲字同《康熙字典》上嘅字形唔同。之但係嗰啲因為大陸新字形或者臺灣國字標準字體改造之後先至出現嘅寫法，或者喺手寫書法、仿楷體字彫版呢啲場合先出現嘅字形，就唔可以算係舊字形。
新安市

新安（粵音：san1 on1，越南文：Thành phố Tân An／城庯新安），係喺越南隆安嘅一個城市，面積夾埋82平方公里，家陣約莫有145,120人喺呢度住緊。
新媒體

新媒體係藝術術語，1980年代開始出現，泛指涉及電腦嘅媒體，例如電子遊戲等等。喺2020年代，電腦已經廣泛應用，新媒體亦已經唔再 ｢新｣。
新安

新安係中國河南洛陽一個縣，面積1,160平方公里，人口53萬。
新安休憩處

新安休憩處，香港公園之一，遊樂場之一，喺屯門，新安街興旺街口，英文叫San On Sitting-out Area。行政上歸屯門區。設施有寵物共享公園，以及狗糞收集箱。公園全日開放。歸康樂及文化事務署管。園內禁煙。
東華

東華（英文：Tung Wah，代號A13）係中西區區議會轄下一個選區，喺1994年設立，依家嘅區議員係民主黨嘅伍凱欣。